Klaus Ebner

**Klaus Ebner** nasceva le 8 de augusto 1964 in Vienna, Austria. Ille es un scriptor austriac scribente in germano e un traductor. Ille publicava libros super topicos informatic e textos litterari in revistas cultural durante los annos 1980. Ille publicava su primari collection de contos in 2007. Ebner scribe poesia in germano e etiam in catalano.

## Biographia
Le autor studiava linguas romanic e germano, traductologia e economia europee. Durante le annos 1980, ille laborava pro un association litterari e un revista de litteratura. Posteriormente initiava su practica professional in le campos del traduction, del inseniamento de idiomas e del collaboration in projectos informatic. Durante le annos 1990, ille scribeva articulos e libros super topicos de software e retes de computatores.

Ab le final del annos scholar, ille jam scribeva textos curte de prosa, lyrica e theatro radiophonic. Durante ille tempore, ille publicava varie obras in publicationes litterari e cultural. Ab 2005, su activitate litterari se intensificava e ille publicava in magazines e anthologias. Klaus Ebner es autor de narrativa, novellas, contos, essayos e poesia. Un parte de su lyrica es scribite in catalano. Con un subsidio del governamento austriac, ille scribeva un essayo de viage super le Principato de Andorra in 2007.

Ebner scribe super le impacto de societates multicultural, le mentalitates differente, le linguas, le populos e le credentias.  Le tolerantia e le acceptation possede un signification plus visibile in le secunde publication *Auf der Kippe*. Al Premio International pro Poesia *Nosside* se ha mentionate le poema *viro-papiro*. Le jurato parlava super un "tristessa metropolitan", e tunc: "Super le mesmo plano de immediate participation se pone le *homine-papiro* de Klaus Ebner, que ha como *cena* le solitude e como *guarnitura* un sperantia decedite". Ecce le poema integral in germano e traducite in interlingua:

Ab le initio de 2008, Klaus Ebner ha essite premiate con le premio litterari *Wiener Werkstattpreis 2007*. Le narration victoriose *Der Flügel Last (Le peso del alas)* describe le dies de un puera de septe annos que ha cancere. Le stilo narrative evoca le perspectiva del puera. Le essayo victoriose *Was blieb vom Weißen Ritter? (Que remane del cavallero blanc?)* introduce in le romance medieval *Tirant lo Blanch* del scriptor valencian Joanot Martorell; le autor ha fusionate su proprie experientia de lector con factos historico e litterari.

Klaus Ebner vive e labora in Vienna e es un membro del associationes austriac de scriptores *Grazer Autorinnen Autorenversammlung (GAV)* e *Österreichischer Schriftstellerverband (ÖSV)*.

## Premios
* 2008 *Subsidio pro le litteratura* del governamento austriac
* 2007 *Wiener Werkstattpreis 2007*, premio principal e vincitor in le categorias *conto* e *essayo* (Vienna)
* 2007 *Subsidio de viage pro le litteratura* del governamento austriac
* 2007 Mention al *Premio Internazionale di Poesia Nosside* (Reggio Calabria)
* 2005 *Feldkircher Lyrikpreis* (Premio de Poesia de Feldkirch) (quarte)
* 2004 *La Catalana de Lletres 2004*, mention e publication de un poema in le anthologia del convocation (Barcelona)
* 1988 *Erster Österreichischer Jugendpreis* (Premio pro le Juventute del banca Die Erste) pro su novella *Nils*
* 1984 *Premio del Theatro Radiophonic* del revista litterari TEXTE (tertie)
* 1982 *Erster Österreichischer Jugendpreis* (Premio pro le Juventute del banca Die Erste) pro su novella curta *Das Brandmal*

## Obras
### Libros in germano
* *Hominide/Hominoide*; conto, FZA Verlag, Vienna 2008, 
* *Auf der Kippe/In equilibrio insecur*; prosa curt, Arovell Verlag, Gosau 2008, 
* *Lose/Lots*; contos, Edition Nove, Neckenmarkt 2007, 

### Libros in catalano
* *Vermells*; poesia, SetzeVents Editorial, Urús 2009, 

### Contributiones in anthologias
* *Die Stadt und das Meer/Le Urbe e le mar*; essayo, in: *Reisenotizen*, FAZ Verlag, Vienna 2007, 
* *Routiniert/Rutinate*; conto, in: *Sexlibris*, Schreiblust Verlag, Dortmund 2007, 
* *Weinprobe/Degustation de vino*; conto, in: *Das Mädchen aus dem Wald*, Lerato-Verlag, Oschersleben (RFG) 2006, 
* *El perquè de tot plegat*; poesia, in: La Catalana de Lletres 2004, Cossetània Edicions, Barcelona 2005, 
* *Das Begräbnis/Le Funerals*; conto, in: *Kaleidoskop*, Edition Atelier, Vienna 2005, 
* *Abflug/Departo*; conto, in: *Gedanken-Brücken*, Edition Doppelpunkt, Vienna 2000, 
* *Island/Islandia*; poema, in: *Vom Wort zum Buch*, Edition Doppelpunkt, Vienna 1997, 
* *Heimfahrt/Retorno a casa*; conto, in: *Ohnmacht Kind*, Boesskraut & Bernardi, Vienna 1994, 
* *Träume/Sonios*; prosa curte, in: *Junge Literatur aus Österreich 85/86*, Österreichischer Bundesverlag, Vienna 1986,  

## Referentias
* *Literarisches Leben in Österreich 5*, IG Autorinnen Autoren, Vienna 2001, , p. 730
* Anthologia *Kaleidoskop*, Ed. Eleonore Zuzak, Edition Atelier, Vienna 2005, , Information super le autor p. 368
* Revista literari *Lichtungen 109/2007*, Graz 2007, ISSN 1012-4705, Information super le autor p. 114
* Revista literari *Literatur und Kritik 397/398*, Salzburg 2005, Information super le autor p. 111
* Revista literari ''DUM'', Biographia de Klaus Ebner
* Revista literari *Neue Sirene 21*, München 2007, , ISSN 0945-9995, Information super le autor p. 131

## Referentias


## Ligamines externe
* Informationes super le autor (super toto in germano e catalano): www.klausebner.eu
* Biographia, Grazer Autorinnen Autorenversammlung
* Pagina del autor, edition Schreiblust
* «Reflektor», narration (in: Schreibkraft 13) 
* «Selbsterklärend», narration (in: Schreibkraft 15) 
* Contos in german in le section ''Kurzgeschichten'' (in: Schnipsel)
* Poesia (in: Lyrikzeit)